Source: https://muzikalskola.sk/skolsky-poriadok/
Timestamp: 2020-05-25 23:10:04+00:00
Document Index: 14144262

Matched Legal Cases: ['Čl. 1', 'Čl. 2', 'Čl. 3', 'Čl. 4', 'Čl. 5', 'Čl. 6', 'Čl. 7', 'Čl. 8']

Školský poriadok - Súkromná základná umelecká škola
Školský poriadokad_skola_maros2019-11-20T14:23:22+01:00
MIŠKOVECKÁ 20, KOŠICE 040 01
Školský poriadok je vydaný riaditeľom školy v zmysle ZP, Organizačného poriadku školy, Prevádzkového poriadku školy, Pracovného poriadku, Vnútorného poriadku školy pre žiakov, Vyhlášky MŠ SR o základnej umeleckej škole 324/2008 Z. z. zo 6. augusta 2008, Vyhlášky MŠ SR o základnej škole 320/2008 Z. z. z 23.júla 2008, MP na hodnotenie a klasifikáciu žiakov základných umeleckých škôl (schválené MŠ SR dňa 29. januára 2004 pod číslom 491/2003-091).
III. POVINNOSTI ŽIAKOV, DOCHÁDZKA, SPRÁVANIE SA, BEZPEČNOSŤ A OCHRANA,VÝCHOVNÉ OPATRENIA
NARIADENIA ŠKOLY
V súlade s organizáciou štúdia a výchovno-vzdelávacej práce vydávam školský poriadok, ktorý je platný od 01.09. 2009 pre žiakov, pedagogických a nepedagogických zamestnancov školy. Pre žiakov je platný osobitne Vnútorný školský poriadok pre žiakov vydaný riaditeľom školy, ktorý dopĺňa Školský poriadok a je platný od 01.09.2009.
VŠEOBECNÉ POKYNY1. Žiaci budú oboznámení s týmto Školským poriadkom a Vnútorným školským poriadkom pre žiakov nasledovne:
Ø Žiaci SZUŠ základného štúdia prvej časti prvého stupňa, základného štúdia druhej časti prvého stupňa na prvej vyučovacej hodine;
Ø rodičia – na prvom rodičovskom združení v príslušnom školskom roku.
Poučenie o školskom poriadku žiaci potvrdia podpisom.
Vyučovanie na škole sa začína rôzne podľa rozvrhov najskôr o 12:00 hod.
Prestávky trvajú: 15,10 alebo 5 minút (podľa rozvrhu).
O dochádzke a prospechu žiaka sa môžu rodičia informovať:
Ø pred alebo po vyučovaní u triedneho učiteľa
Ø na rodičovskom združení
Ø v závažných prípadoch u riaditeľa
Na verejnom kultúrnom podujatí môže žiak účinkovať len so súhlasom učiteľa
ním naštudovanou kompozíciou alebo ním schváleným kultúrnym programom.
Ku všetkým učiteľom, zamestnancom školy a dospelým osobám v školesa žiaci správajú
zdvorilo, slušne a pri stretnutí pozdravia.
Aktuálne informácie pre rodičov a žiakovbudú vždy včas zverejňované na hlavných
nástenkách školy a internetovej stránke školy
(informácia bude aktuálne vyvesená).
Zákonný zástupca môže komunikovať s riaditeľstvom po telefonickej dohode.
Každý žiak má právo poznať svoje práva a povinnosti, ktoré upravuje tento Školský
poriadok a Vnútorný školský poriadok pre žiakov.
Ø na primeraný výklad učiva, zrozumiteľné pretlmočenie obsahu diela;
Ø k študovanému učivu položiť akúkoľvek otázku a dostať na ňu odpoveď;
Ø na omyl;
Ø vedieť termín skúšania;
Ø na objektívne hodnotenie;
Ø na ohľaduplné a taktné zaobchádzanie zo strany učiteľa i spolužiakov;
Ø vhodným a primeraným spôsobom vyjadriť svoj názor na čokoľvek;
Ø spolupracovať podľa charakteru určenej či zvolenej témy a podľa typu zverenej úlohy;
Ø na dodržiavanie “Deklarácie práv dieťaťa” prijaté UNESCOM 20. novembra 1959,
Ø na rešpektovanie zdravotných problémov, náboženského cítenia,
Ø každý žiak má právo zúčastňovať sa mimotriednych a mimoškolských podujatí organizovaných školou.
Každý žiak má povinnosť poznať tento Školský poriadok a Vnútorný poriadok školy pre žiakov a dodržiavať ho.
Žiaci sú povinní nosiť si do školy žiacku knižku.
Čl. 1 Dochádzka žiakov do školy
Ø Žiak je povinný navštevovať vyučovanie v danom odbore SZUŠ určeného učebným plánom v čase dohodnutom a schválenom v rozvrhu hodín.
Ø Žiaci prichádzajú na vyučovanie včas (najskôr 10min. pred vyučovaním a najneskôr 5 min. pred vyučovaním).
Ø Žiak môže vymeškať vyučovanie a kultúrne podujatia školy len pre chorobu, vážnu udalosť v rodine, pre veľmi nepriaznivé počasie a neočakávané dopravné situácie.
Ø Neúčasť na vyučovaní je zákonný zástupca žiaka povinný písomne ospravedlniť v žiackej knižke.
Ø Žiak je povinný predložiť žiacku knižku s písomným ospravedlnením vyučujúcemu bez vyzvania na nasledujúcej hodine. Odporúčame rodičom, aby pravidelne sledovali žiacku knižku a potvrdili to podpisom.
Ø Ak vymeškané hodiny nebudú písomne ospravedlnené, vyučujúci môže neprítomnosť žiaka považovať za neospravedlnenú.
Ø Neprítomnosť žiaka aj na kultúrnych podujatiach, či súťažiach je zákonný zástupca povinný oznámiť včas učiteľovi hlavného predmetu osobne, telefonicky alebo písomne.
Ø Zákonný zástupca žiaka môže požiadať o uvoľnenie z vyučovania:
na jeden deň – uvoľňuje vyučujúci; na viac dní – uvoľňuje riaditeľ školy na základe písomnej žiadosti.
Ø Žiak chodí do školy vhodne a čisto upravený.
Ø Žiak chodí do školy pripravený.
Čl. 2 Príchod žiakov do školy
Ø Triedy otvára pedagóg SZUŠ, ktorý čaká na žiakov pred vyučovaním.
Ø V škole je zavedené prezúvanie. Žiaci sa prezúvajú vo vstupnej chodbe. Odev a obuv si žiaci uložia do šatne alebo na vešiaky na chodbe. Do tanečnej triedy si nosia len nápoj na pitie. Žiaci nesmú chodiť v prezuvkách mimo budov školy.
Ø V areáli školy nie je dovolené z bezpečnostných dôvodov používať kolieskové korčule, skyboart, jazdiť na bicykli alebo na iných dopravných prostriedkoch.
Čl. 3 Správanie sa žiakov na vyučovaní
Ø Žiak dochádza na vyučovanie, koncerty, kultúrne podujatia školy a súťaže s takým časovým predstihom, aby sa mohol pripraviť na vyučovanie, podujatie a pod.
Ø Na vyučovanie nosí žiak požadované pomôcky, materiály a požadovaný druh odevu. Žiak dbá o svoju osobnú hygienu a nosí so sebou nevyhnutné hygienické potreby.
Ø Žiak obzvlášť na TO nosí povinne dres a charakteristickú obuv – piškóty. Na požiadanie pedagóga je povinný priniesť kostým, prípadne vhodný odev na konkrétne vyučovacie hodiny.
Ø Žiaci sú povinní nosiť si do školy žiacku knižku.
Ø Každý žiak sa svedomito a systematicky pripravuje na vyučovacie hodiny, ktoré
v SZUŠ navštevuje.
Ø Žiak udržuje tanečnú triedu a priestory školy v čistote a poriadku.
Ø V triede a v školských priestoroch chránia školský majetok, šetria učebné pomôcky i technické a materiálne vybavenie. Ak spôsobia škodu, sú povinní ju nahradiť.
Ø Triedu alebo pracovné miesto môže žiak opustiť len so súhlasom vyučujúceho.
Ø Pred začiatkom vyučovacej hodiny žiak zaujme svoje miesto v triede pokojne očakáva príchod vyučujúceho.
Ø Žiak sa na vyučovaní správa slušne, pozorne sleduje učiteľov výklad i odpovede spolužiakov, aktívne a tvorivo pracuje, nevyrušuje.
Ø Ak chce žiak odpovedať alebo sa vyučujúceho niečo opýtať, hlási sa zdvihnutím ruky.
Ø Ak sa žiak na vyučovanie nepripravil, ospravedlní sa vyučujúcemu pred začatím hodiny a uvedie dôvod svojej nepripravenosti.
Ø Žiak dbá o čistotu a poriadok v budove, v ktorej má vyučovanie aj v jej okolí.
Ø Manipulovať s didaktickou technikou, svetelnými vypínačmi, oknami, žalúziami, zrkadlami v TO môžu žiaci len so súhlasom pedagóga a pod jeho dozorom.
Ø Nie je dovolené nosiť do školy predmety, ktoré žiak na vyučovaní nepotrebuje. Ak vyučujúci takýto predmet objaví, žiakovi ho odoberie a vráti rodičom. Škola nezodpovedá za stratu osobných vecí.
Ø Počas vyučovania majú žiaci vypnuté mobilné telefóny. V prípade nerešpektovania tohto príkazu učiteľ zoberie vypnutý telefón, vráti rodičom a upozorní ich na porušenie školského poriadku dieťaťom. Spíše zápisnicu o prevzatí mobilného telefónu.
Ø Pri vstupe a odchode dospelej osoby z učebne žiaci pozdravia na pokyn vyučujúceho. Na hodinách pri písaní kontrolných prác žiaci nezdravia.
Ø Všetky písomnosti a potvrdenia si žiaci vybavujú prostredníctvom pedagóga hlavného predmetu.
Ø Na interných koncertoch, verejných koncertoch, kultúrnych akciách, výstavách v galériách, divadlách, súťažiach, dodržiavajú žiaci pokyny vedúceho pedagóga a ostatných pedagogických zamestnancov. Rovnako dodržiavajú termín, miesto a čas sústredenia sa.
Ø Žiak je povinný chrániť svoje zdravie a zdravie svojich spolužiakov. Prvú pomoc pri úraze poskytne vyučujúci. Škola bezprostredne po úraze zabezpečí:
odborné lekárske ošetrenie
informovanie rodiča
záznam o úraze
Ø Počas prestávky sa riadia žiaci pokynmi vyučujúceho.
Ø Žiaci neotvárajú okná bez prítomnosti vyučujúceho. Nie je dovolené z okien sa vykláňať a vykrikovať.
Ø Pred každou akciou školy, kde sa vyžaduje vycestovanie mimo mesta školy je potrebný súhlas rodiča o účasti žiaka na tomto podujatí.
Ø Žiaci majú zákaz fajčiť, požívať alkohol a iné omamné látky. V žiadnom prípade ich nesmú priniesť do školy ani na žiadne školské podujatie. Porušenie tohto zákazu sa bude posudzovať ako hrubé porušenie školského poriadku s následným prijatím prísnych opatrení.
Ø Za hrubé porušovanie školského poriadku sa bude tiež považovať i vedomé ubližovanie spolužiakom, vedomé poškodzovanie školského majetku a krádeže.
Čl. 4 Správanie sa žiakov cez prestávky
Ø Prestávky využívajú žiaci na oddych a na prípravu na ďalšiu vyučovaciu hodinu.
Ø Ak žiak príde na vyučovanie v časovom predstihu, správa sa na chodbe i v šatni nehlučne a dbá o vlastnú bezpečnosť.
Ø Papiere a rôzne odpadky odhadzujú žiaci do košov. Je zakázané rozhadzovať odpadky po chodbách, záchodoch alebo hádzať odpadky do záchodových mís, pisoárov, umývadiel a inak znehodnocovať, znečisťovať, či ničiť prostredie budovy SZUŠ.
Ø Počas prestávok žiaci nevybiehajú z priestorov budovy v prezúvkach.
Čl. 5 Odchod žiakov zo školy
Ø Po skončení vyučovacej hodiny si každý žiak očistí svoje pracovné miesto. Zo školy odchádza žiak bezprostredne po vyučovaní.
Ø Z kolektívneho vyučovania žiaci odchádzajú na pokyn vyučujúceho, pod jeho vedením odchádzajú k miestu určenému na prezutie.
Ø V školských priestoroch sa žiaci bezdôvodne nezdržiavajú.
Čl. 6 Starostlivosť o prostredie a majetok školy
Ø Žiak nesmie poškodzovať školskú budovu a jej vnútorné zariadenie. Úmyselné poškodenie alebo aj poškodenie z nedbanlivosti je žiak povinný v plnej miere uhradiť.
Ø Ak žiak prechádza z našej školy na inú ZUŠ, vypožičané materiály vráti škole.
Ø Všetky vypožičané školské predmety (učebnice, kostýmy, knihy, atď.) vráti žiak škole ihneď po vyzvaní školou.
Ø Rôzny majetok SZUŠ si žiak vypožičia v danom školskom roku na podpis.
Ø Žiaci majú povinnosť starať sa o kostým, ktorý je žiakovi ušitý a v prípade jeho straty musia zaplatiť jeho celú sumu.
– po uskutočnení akcie, či vystúpenia sú žiaci povinní vrátiť požičaný kostým (ktorý im škola dala)späť
– ak sa žiak rozhodne kostým, ktorého určitú čiastku platila škola, si ponechať, môže tak
urobiť, len po vyplatení jeho stanovenej čiastky , ktorú určí škola, aby sa kostým odkúpil.
– ak žiak vráti poškodený kostým, tak musí vyplatiť škodnú čiastku určenú školou.
Čl. 7 Bezpečnosť a ochrana zdravia
Ø Žiaci sú povinní dodržiavať smernice a pokyny upravujúce bezpečnosť a ochranu zdravia nielen vlastnej osoby ale aj spolužiakov.
Ø Žiakom je prísne zakázané fajčiť, piť liehové nápoje, prechovávať a užívať drogy a omamné látky. Porušenie tohto bodu sa berie ako hrubé porušenie správania žiaka.
Ø Žiaci sú povinní rešpektovať Metodické usmernenie MŠ SR č. 7/2006-R z 28. marca 2006 k prevencii a riešeniu šikanovania žiakov v školách.
Ø Všetci zamestnanci dbajú na to, aby sa žiaci pohybovali po chodbách a schodišti pokojne, aby sa nenaháňali, neskákali po schodoch a pod.(nebezpečenstvo úrazu).
Ø Vyučujúci dbajú na to, aby žiaci nenosili do školy predmety ohrozujúce zdravie, taktiež žiadne cennosti. Za cennosti si zodpovedá dieťa samo.
Ø Každý pedagóg na rôznych akciách školy sa bude automaticky podieľať na dozore žiakov.
Ø Žiaci otvárajú okná a roztvárajú zrkadlá len pod pedagogickým dozorom.
Ø Zistené nedostatky a poruchy sú zamestnanci povinní hlásiť riaditeľovi školy a následne ich zapíše do zošita porúch.
Ø Pri organizovaní podujatí mimo školy je nevyhnutné dodržiavať bezpečnostné predpisy.
Ø Pri úraze žiaka, postupuje pedagóg podľa pokynov v Prevádzkovom poriadku.
Ø Pri akciách školy môže mať pedagóg pod dozorom najviac 15 detí.
Čl. 8 Pochvaly, pokarhania a výchovné opatrenia
Ø Výchovné opatrenia sa udeľujú podľa Metodických pokynov na hodnotenie a klasifikáciu žiakov základných umeleckých škôl, ktoré boli schválené MŠ SR dňa 29.01.2004 pod číslom 491/2003-091.
Ø Za mimoriadny prejav aktivity, či úspech môže žiakovi škola udeliť:
a) nižší stupeň pochvaly – triednym učiteľom pred kolektívom žiakov a udelením diplomu za snahu, či konkrétnu aktivitu;
b) vyšší stupeň pochvaly – ocenením riaditeľom školy pred kolektívom žiakov (podľa jeho uváženia – diplom, pohár, materiálna cena).
Ø Za mimoriadne vzorné študentské výsledky a veľmi úspešné vykonanie záverečných skúšok, možno získať mimoriadnu odmenu, ktorú sa rozhodne udeliť riaditeľ v zmysle ňou stanovenej hodnoty a formy.
Ø Za porušenie školského poriadku bude žiakovi uložené opatrenie na posilnenie disciplíny:
a) nižší stupeň I – napomenutie vyučujúcim (za zabúdanie pomôcok, nepravidelnú dochádzku a prípravu na vyučovanie) – informovanosť rodiča prostredníctvom ŽK;
b) nižší stupeň II- pokarhanie riaditeľom školy po schválení v PR a informovanosť rodiča prostredníctvom ŽK;
c) vyšší stupeň I – napomenutie vyučujúcim prostredníctvom sms-ky rodičom a prostredníctvom ŽK (za vymeškávanie hlavných predmetov, závažnejšie porušenie školského poriadku);
d) vyšší stupeň II – zaslanie rodičom upomienky, či upozornenia (zároveň sa v tomto dokumente rodičom stanovia sankcie žiaka, prípadne opatrenia na danú situáciu);
e) najvyšší stupeň – vylúčenie žiaka zo školy.
III. NARIADENIA ŠKOLY
Ø Každý zamestnanec je povinný poznať a riadiť sa Prevádzkovým poriadkom školy, kde je presná organizácia školy a jej činností.
Ø Vyučovanie je organizované v súlade s platnými Učebnými plánmi pri zachovaní dĺžky vyučovacích hodín:
a)1 hodina = 45 minút sa delí na 20 +25
b)1,5 hodina = 70 minút sa delí na 45+25, alebo 35+35
Ø Každú zmenu rozvrhu, či priestoru vyučovania je potrebné ohlásiť vedeniu školy.
Ø Každú zmenu, či neprítomnosť v práci je pedagóg povinný hlásiť včas riaditeľovi školy s patričným odôvodnením.
Ø Počas pracovnej doby môže pedagóg opustiť budovu školy len s vedomím riaditeľa školy.
Ø Pedagóg je povinný dbať na estetickú, hygienickú a bezpečnú úpravu svojej triedy.
Ø Pedagóg je povinný poznať a riadiť sa Pracovným poriadkom vypracovaným pre SZUŠ.
Ø Každý pedagóg je povinný rešpektovať svojho nadriadeného (pedagóg vedúceho odboru atď…) a vykonať pokyny ním nariadené.
Ø Každý zamestnanec je povinný zúčastňovať sa na poradách, na ktorú ho pozve poriadateľ SZUŠ (poriadané: umeleckými odbormi, riaditeľom, zástupcom riaditeľa, umeleckou radou, predmetovou komisiou, radou školy).
Ø Každý pedagóg je povinný sledovať nástenku v hlavnej zborovni a riadiť sa jeho informáciami a úlohami a plánom práce.
Ø Pedagógovia sú povinní sledovať a dodržiavať organizačný poriadok (kalendár) jednotlivých akcií, porád.
Ø Žiak je povinný uhradiť školné v stanovenom termíne:
Do 15.10. – za mesiace: september – január
Do 15.02. – za mesiace: február – jún
Ø Ak žiak z rôznych dôvodov nemôže pokračovať v štúdiu, je možné na konci polroka
– k 31. januáru a k 30. júnu žiaka odhlásiť zo štúdia. Odhlásiť žiaka zo štúdia môže
len zákonný zástupca prostredníctvom písomnej odhlášky,
Ø Dôvod odhlásenia: z vážnych rodinných dôvodov, zo zdravotných dôvodov, z dôvodu odsťahovania sa, z dôvodu problematického dochádzania.
Ø Žiak môže zo závažných dôvodov prerušiť štúdium na konci polroka – k 31. januáru a k 30. júnu na základe písomnej žiadosti zákonného zástupcu so súhlasom riaditeľa školy maximálne na jeden školský rok.
Ø Zmeny v osobných údajoch žiaka je povinný nahlásiť zákonný zástupca učiteľovi hlavného predmetu, prípadne riaditeľovi školy.)
Ø Žiakov zadeľuje a prideľuje vyučujúcim riaditeľstvo školy. Žiadosti rodičov písomnou formou môžu byť zohľadnené.
Ø Pedagóg, ktorý je zodpovedný za akciu, ktorú poriada, alebo sa jej zúčastní SZUŠ so svojimi žiakmi je povinný z akcie spísať hodnotenie, kde uvedie klady a zápory.
Ø Všetci zamestnanci sú povinní:
a) prácu vykonávať osobne, podľa pracovnej zmluvy a náplne v určenom čase;
b) pracovať riadne, plniť pokyny nadriadených v súlade s právnymi predpismi;
c) udržiavať poriadok na svojom pracovisku, oznamovať bezprostredne nadriadenému pracovníkovi nedostatky a poruchy, ktoré by mohli viesť k ohrozeniu zdravia, k poškodeniu majetku a podľa možností sa zúčastní na ich odstránení;
d) nepožívať alkohol ani iné omamné látky na pracovisku, nenastupovať do práce pod ich vplyvom a dodržiavať zákaz fajčenia na pracovisku;
e) ihneď oznámiť zmeny súvisiace so zmenami v osobných pomeroch (sobáš, zmena bydliska, rozvod, apod.), ktoré majú význam pre nemocenské poistenie, daňové poistenie a ďalšie;
f) byť 10 min. pred začatím vyučovacieho procesu na pracovisku a odchádzať z neho až po jeho skončení. Bez súhlasu vedenia zamestnanec nesmie opustiť školu predčasne. Tento čas by sa rátal ako zameškaný pracovný čas;
g) pracovať nadčas, ak mu vedenie prácu nadčas nariadila;
h) dodržiavať právne predpisy na zabezpečenie bezpečnosti pri práci;
ch) zamestnanci zodpovedajú za škodu, ktorú spôsobia porušením či nesplnením si povinností, prípadne úmyselným konaním;
i) zamestnanec, ktorý sa dozvie, alebo je svedkom pracovného úrazu, zabezpečí prvú pomoc a ihneď upovedomí riaditeľa školy (to isté sa týka žiakov);
j) viesť záznam o príchode a odchode do a zo zamestnania;
k) riadiť sa rozvrhom dní pre zamestnancov a jeho prípadnými obmenami;
l) pri riešení konkrétnych otázok vychádza zamestnanec z pracovno-právnych predpisov, rešpektuje ZP, Pracovný poriadok, Organizačný poriadok, Prevádzkový poriadok a ostatné súvisiace predpisy.
Ø Všetci zamestnanci sú povinní zaujímať sa o pohyb cudzích osôb v priestoroch školy, sprevádzať ich na miesto určenia, nenechávať ich samých a takto predchádzať najmä možným krádežiam, či iným rušivým momentom.
Ø Počas pracovnej doby je zakázané prijímať návštevy cudzích osôb a rodinných príslušníkov.
Ø Zmeny v Školskom poriadku školy schvaľuje riaditeľ školy po prerokovaní na pedagogickej rade školy (zriaďovateľom školy).
Ø Tento Školský poriadok nadobúda účinnosť 01.09.2009
Ø Prílohou Školského poriadku sú Metodické pokyny na hodnotenie a klasifikáciu žiakov základných umeleckých škôl, schválené MŠ SR dňa 29.januára 2004 pod číslom 491/2003-091.
Ø Tento školský poriadok dopĺňa Vnútorný poriadok školy pre žiakov, Prevádzkový poriadok, Pracovný poriadok, Organizačný poriadok, Vyhláška o ZUŠ 324/2008 Z. z. zo 6. augusta 2008.
Ø O oboznámení sa s týmto poriadkom dávajú súhlas zamestnanci podpismi na prezenčnú listinu dodanú k tomuto dokumentu.
Schválené riaditeľom a zriaďovateľom SZUŠ Miškovecká 20, Košice
v Košiciach, 1.9.2009
Telefón: 055 / 685 78 11
E-mail: office@muzikalskola.sk
© Copyright 2008 - | All Rights Reserved | Powered by L R Media